cyanic-selkie/wikianc huggingface dataset:
Karin Mayr-Krifka
Mayr-Krifka voitti 2002 jälleen Itävallan sisäratojen mestaruuden 60 ja 200 metrillä. Wienin sisäratojen EM-kisoissa hän voitti EM-hopeaa 200 metrillä ajalla 22,70 ja sijoittui 60 metrillä neljänneksi ajalla 7,22. Myöhemmin samana vuonna hän voitti Itävallan mestaruuden 100 ja 200 metrillä sekä sijoittui Münchenin EM-kisoissa 200 metrillä seitsemänneksi ja karsiutui 100 metrin välierissä. Seuraavana vuonna hän voitti maansa sisäratojen mestaruuden 60 ja 200 metrillä sekä sijoittui Birminghamin sisäratojen MM-kisoissa 60 metrillä viidenneksi. Ulkoradoilla hän voitti Itävallan mestaruuden 100 ja 200 metrillä ja karsiutui Pariisin MM-kisoissa 100 metrin toisissa alkuerissä ajalla 11,34 ja 200 metrin toisissa alkuerissä. Vuonna 2004 hän voitti MM-pronssia Budapestin sisäratojen MM-kisoissa 200 metrillä. Myöhemmin samana vuonna hän voitti Itävallan mestaruuden 200 metrillä. Ateenan olympialaisissa hän karsiutui 100 metrin toisissa alkuerissä ja 200 metrin toisissa alkuerissä. Seuraavana vuonna hän voitti Itävallan sisäratojen mestaruuden 60 ja 200 metrillä ja EM-hopeaa Madridin sisäratojen EM-kisoissa 200 metrillä. Ulkoradoilla hän voitti maansa mestaruudet 100 ja 200 metrillä, mutta karsiutui Helsingin MM-kisoissa 200 metrin alkuerissä.
Klaas van den Broek
Nicolaas Gerardus Maria "Klaas" van den Broek (s. 7. heinäkuuta 1955 Tilburg, Alankomaat) on entinen alankomaalainen jääkiekkoilija. Hän edusti Alankomaiden maajoukkuetta Lake Placidin talviolympialaisissa 1980, joissa pelasi viisi ottelua.
Thunder Bay
Thunder Bay on noin 110 000 asukkaan satamakaupunki, joka sijaitsee Yläjärven rannalla Ontarion provinssissa Kanadassa. Se syntyi vuonna 1970 kahden kaupungin, Fort Williamin ja Port Arthurin yhteenliittymän seurauksena. Kaupungissa on metsäteollisuutta sekä vuonna 1965 perustettu yliopisto. Thunder Bayn talousalueella asuu kaikkiaan noin 123 000 asukasta ja siihen kuuluvat seuraavat asutuskeskukset: Thunder Bayn kaupunki, Oliver Paipoonge, Neebing, Shuniah, Conmee, O’Connor, Gillies ja Fort William First Nations.
Nummelan Palloseura
Nummelan Palloseura on vuonna 1964 perustettu vihtiläinen urheiluseura, jossa jalkapallo on ollut vahva laji alusta alkaen. NuPS on ollut jalkapalloilun erikoisseura vuodesta 1996 lähtien. Kaudella 2023 NuPSilla on 25 joukkuetta aina vuonna 2016 syntyneistä G-junioreista ikämiehiin ja -naisiin. Seuralla on virallisten sarjojen ja turnausten ulkopuolista toimintaa niin lapsiperheille kuin lähinnä kehitysvammaisista lapsista koostuvalle erityisryhmälle sekä liikunnallista toimintaa vanhuksille. Vuonna 2023 NuPSilla oli noin 1275 jäsentä.
Thunder Bay
Thunder Bay on suurin suomalaiskeskus Kanadassa kaupungin väkilukuun suhteutettuna (12 825) ja toiseksi suurin lukumääräisesti Toronton (14 750) jälkeen. Thunder Bayn asukkaista arviolta kymmenen prosenttia on suomalaista alkuperää; joko Suomesta siirtolaisiksi sinne lähteneitä tai heidän jälkeläisiään. Suomalaisuus näkyy Thunder Bayn katukuvassa, sillä siellä on mm. ostoskeskus nimeltä Keskus, suosittu suomalainen ravintola The Hoito sekä yleinen suomalainen sauna. Myös suomenkielisiä lehtiä voi tilata. Suomalaisjuuriset ihmiset puhuvat amerikansuomea, suomen ja englannin sekoitusta. Sanoja on syntynyt ääntämällä englanninkieliset sanat suomalaisittain. Thunder Bay on ollut Seinäjoen ystävyyskaupunki vuodesta 1974 lähtien.
thumb|left|180px|Thunder Bay avaruudesta nähtynä. Thunder Bayssa järjestettiin hiihdon maailmanmestaruuskilpailut vuonna 1995. Lisäksi siellä on järjestetty maailmancupin osakilpailuita maastohiihdossa, mäkihypyssä ja yhdistetyssä.
Nummelan Palloseura
Seuran lajeja olivat vuonna 2016 jalkapallo ja futsal. Aiemmin Nummelan Palloseurassa on pelattu jääkiekkoa ja maahockeytä.
Thunder Bay
Ensimmäiset eurooppalaiset siirtolaiset olivat ranskalaisia turkiskauppiaita, jotka perustivat leirinsä Kaministiquiajoen varrelle.
Nummelan Palloseura
Kentät
Nummelassa on seuraavat olosuhteet jalkapalloilulle:
Thunder Bay
Kaupungin satama on tärkeä kuljetusväylä Länsi-Kanadaan Suurilta järviltä ja kauempaa itärannikolta ja pitkin Saint Lawrence Seawaytä. Kaupungissa on myös Thunder Bayn kansainvälinen lentoasema, josta on yhteyksiä muualle Kanadaan. Merkittäviä elinkeinoja ovat metsätalous ja valmistustekniikka mutta viime vuosina näiden alojen taannuttua tietoyhteiskunnan palvelut ovat nousseet tärkeäksi kaupungille.
Kaupunki sai nimensä suuresta lahdesta Yläjärven päässä, joka oli tunnettu 1700-luvulla ranskalaisissa kartoissa nimellä Baie du Tonnerre. Kaupunkia on usein kutsuttu myös nimillä Lakehead ja Canadian Lakehead johtuen sen sijainnista Suurten järvien vesiväylän päässä.
Ratassed
Ratassed on suomalaisen hardcore punk -yhtye Ratfacen esikoisalbumi, joka julkaistiin 26. helmikuuta 2010 levymerkillä FullHouse Records.
Vastaanotto
Albumi sai ristiriitaisen vastaanoton. Kaaoszinen Riku Saressalo antoi albumille lähes täydet kymmenen pistettä ja ylisti albumin soundeja ja lyriikkaa sanoen sen ainoaksi heikkoudeksi jäävän sen lyhyys. Desibelin Tuomas Tiainen antoi albumille kaksi tähteä viidestä sanoen albumin olevan muodollisesti menevä mutta sisällöllisesti epäilyttävä, suositellen albumia ”(oksennuksen)lämpimästi kaljanjuonnin taustamusaksi huumorintajuisille pittipiskeille”. Lammaszinen Jouni Parkku piti albumista kehuen sitä vuoden bailulevyksi.
Kapselihotelli
thumb|Kapselihotelli Osakassa. thumb|Kapseli Kapselihotelli on Japanissa yleinen majoitusliiketyyppi. Siinä on huoneistoon sijoitettu päällekkäin ja rinnakkain useita samansuuruisia, pieniä kapseleita. Kapselin koko on yleensä noin 2x1x1 metriä eli tilaa siinä on vain nukkumista varten. Jokaisessa kapselissa on yleensä myös televisio ja radio sekä minibaari.
Kapselihotellien koko vaihtelee. Joissakin on vain 50 kapselia, suurimmissa yli 700. Yöpyminen niissä on suhteellisen edullista: Tavallinen hinta on 3 000–4 000 jeniä (21–29 €). Yksityisyydestä huolehditaan verholla tai suljettavalla luukulla. Peseytymistilat ovat yhteiset, ja monesti kapselihotelleissa on myös uima-allas. Tupakointi ja syöminen ei ole kapseleissa suotavaa: hotellissa on yleensä ravintola tai vähintään myyntiautomaatti.
Alun perin kapseleissa yöpyi liikemiehiä, joilla päivä venyi liian pitkäksi tai ravintolailta liian kosteaksi. Nykyisin niitä käyttävät muun muassa reppumatkailijat. Etenkin viikonloppuisin asiakkaina on niitä, jotka ovat liian päihtyneitä kyetäkseen palaamaan turvallisesti kotiin, tai häpeäisivät olotilaansa perheensä edessä.
Ensimmäinen kapselihotelli perustettiin vuonna 1977 Osakaan. Kiinan Shanghaihin suunniteltiin avattavan maan ensimmäinen kapselihotelli vuonna 2010.
Kapselihotellit Suomessa
Kapseli Oy Ltd ilmoitti kesäkuussa 2014 tuovansa kapseleihin perustuvan majoitusratkaisun Helsinkiin ja etsivänsä projektilleen rahoitusta.
Forssalainen AdhocHaus Oy on saanut Patentti- ja Rekisterihallituksen mallisuojan omalle majoitusmoduulilleen, joka on jo tuotannossa. Tuotteet olivat myös mukana Finavian ja Vantaan Innovaatioinstituutin Relaxation Area projektissa Helsinki-Vantaan lentokentällä syksystä 2013 kevääseen 2014.
Daniel J. Travanti
Daniel J. Travanti, synt. Danielo Giovanni Travanti, (s. 7. maaliskuuta 1940 Kenosha, Wisconsin, Yhdysvallat) on yhdysvaltalainen näyttelijä. Hänen tunnetuin roolinsa on Frank Furillon hahmo televisiosarjassa Hill Street Blues.
Perhe ja koulutus
Travanti syntyi Italiasta Yhdysvaltoihin muuttaneiden vanhempien lapseksi. Sisaruksia hänellä on neljä. Hän oli urheilija ja hyvä opiskelija. Travanti olisi päässyt opiskelemaan Harvardiin tai Princetoniin, mutta hän valitsi Wisconsinin yliopiston Madisonissa.
Näyttelijän ura
Travanti esiintyi seitsemän kautta Hill Street Blues -sarjassa. Hän voitti kaksi Emmy-palkintoa. Sarjan jälkeen hänellä on ollut yksittäisiä televisioesiintymisiä, kuten Missing Persons -televisiosarjassa vuonna 1993. Vuonna 1994 Travanti valittiin Wisconsinin Performing Arts Hall of Famen jäseneksi.
Mikko Kanala
Mikko Kanala (s. 11. kesäkuuta 1992 Halsua) on suomalainen pesäpalloilija, joka pelaa tällä hetkellä Superpesiksessä Vimpelin Vedossa. Kaudella 2010 hän voitti Suomen mestaruuden ja hänet valittiin vuoden tulokkaaksi. Elokuussa 2020 Kanala teki jatkosopimuksen Vimpelin Vedon kanssa kauden 2022 loppuun saakka. Kanala on muun muassa nostanut rinnallevedossa 150kg.
Kanala on kertonut julkisesti olevansa alkoholisti ja että juominen on haitannut myös hänen harjoitteluaan ja pelejään. Hän hakeutui vuoden 2021 kesällä Minnesota-hoitoon ja lopetti juomisen. Hän opiskelee sähköasentajaksi.
Superpesis-ura
Lähde:Pesiksen maailma
Hunter S. Thompson
Hunter Stockton Thompson (18. heinäkuuta 1937 Louisville, Kentucky, Yhdysvallat – 20. helmikuuta 2005 Aspen, Colorado, Yhdysvallat) oli yhdysvaltalainen kirjailija ja toimittaja. Häntä pidetään niin sanotun gonzo-kirjallisuuden isänä.
Thompsonin tyyli ja kieli on räväkkää ja rajua, kertomukset ja kuvaukset vaikuttavat uskomattomilta seikkailuilta, mutta pohjautuvat kuitenkin vahvasti todellisiin tapahtumiin. Tätä tyyliä kirjoittaa jostakin faktan ja fiktion väliltä kutsutaan gonzoksi.
Yksi Thompsonin tunnetuimmista kirjoista on Pelkoa ja inhoa Las Vegasissa (1971). Kirjassa toimittaja ja hänen ”150-kiloinen samoalainen asianajajansa” matkustavat Las Vegasiin osallistuakseen huumepoliisien kokoukseen ja Mint 400 -moottoripyöräkisaan. Toimittajan asianajajaa ei kertaakaan mainita kirjassa nimeltä, mutta tarina pohjautuu mitä luultavimmin Thompsonin ja hänen ystävänsä Oscar Zeta Acostan kokemuksiin. Terry Gilliam on ohjannut kirjaan perustuvan samannimisen elokuvan, jonka pääosissa näyttelivät Johnny Depp ja Benicio del Toro. Myös puolielämäkerrallinen elokuva Where The Buffalo Roam (1980) perustuu Thompsonin kokemuksiin gonzo-journalistina. Elokuvassa Thompsonia esittää Bill Murray ja hänen asianajajaansa Carl Lazloa Peter Boyle, ohjaajana Art Linson.
Muita Thompsonin kirjoja ovat muun muassa Helvetin enkelit (1966), Fear and Loathing: On the Campaign Trail ’72 (1973) ja Pelon valtakunta (2003).
Thompson ampui itsensä 20. helmikuuta 2005 kotonaan Woody Creekissä, Coloradossa. Hän oli 67-vuotias. Hänet löysi hänen poikansa Juan. Kolme kuukautta myöhemmin Rolling Stone -lehti julkaisi hänen itsemurhaviestinsä, joka oli päivätty neljä päivää ennen hänen kuolemaansa. 20. elokuuta 2005 Thompsonin tuhkat ammuttiin kanuunalla taivaalle ilotulitteiden kera tarkoitusta varten rakennetusta 45-metrisestä tornista. Kulut maksoi Thompsonin ystävä, näyttelijä Johnny Depp.
Boorihappo
Boorihappo on veteen liukeneva heikko happo. Boorihappo esiintyy huoneenlämmössä kiinteässä muodossa, värittöminä kiteinä tai valkoisena jauheena. Sen kemiallinen kaava on H3BO3, moolimassa 61,83 g/mol, tiheys 1,435 g/cm³, sulamispiste 169 °C ja CAS-numero 10043-35-3. Boorihappoa käytetään esimerkiksi antiseptisenä aineena, hyönteismyrkkynä, palonestoaineena, ydinvoimaloissa fissioreaktion hätäsammutukseen, painevesireaktoreissa tehon säätöön sekä muiden kemiallisten yhdisteiden lähtöaineena.
Boorihaposta käytetään myös nimeä ortoboorihappo. Boorihapon suolat ovat boraatteja.
Boorihappoa voidaan käyttää sammen mädin eli aidon kaviaarin säilöntäaineena. Boorihapon E-koodi on E284 ja sen ADI-arvo eli hyväksyttävä päivittäinen enimmäissaanti yhdessä natriumtetraboraatin E285 kanssa on yhteismäärälle 0,16 mg/kg/vrk.
Boorihapon anatomis-terapeuttis-kemiallinen lääkeluokitus eli ATC-luokitus on S02AA03.
Volkswagen Passat (Kiina)
Volkswagen Passat on Volkswagenin vuodesta 2018 lähtien Kiinan markkinoille valmistama ylemmän keskiluokan automalli. Se korvasi Passat NMS -mallin, jota myytiin myös Pohjois-Amerikassa. Kiinalainen Passat perustuu samalle MQB-pohjalevylle kuin Euroopassa myytävä Passat (B8), mutta on sitä 16 senttimetriä pidempi. Eurooppalaista Passatia myydään Kiinassa Volkswagen Magotan -nimisenä.
Antero Tiusanen
Antero Mikael Tiusanen (25. lokakuuta 1939 Viipuri – 6. kesäkuuta 2023 Helsinki ) oli suomalainen kääntäjä.
Hopeanuoli (lännensarjakuva)
Hopeanuoli (flaamiksi Zilverpijl) on samannimisestä intiaanipäälliköstä kertova belgialaisen Frank Selsin luoma villin lännen sarjakuva. Sarjakuvaa ovat piirtäneet myös Edgard Gastmans ja Karl Verschuere. Hopeanuolen nimi oli Ruotsissa Silverpilen, Norjassa Sølvpilen, Tanskassa Sølvpil, Saksassa Silberpfeil ja Alankomaissa Zilverpijl.
Sarjakuvalehteä ilmestyi Suomessa kymmenen vuosikertaa 1976–1985. Hopeanuolen numeroiden 3–24/1979 & 1–7/1980 välissä ilmestyi Turok mustavalkoliitteenä. Lisäksi lehdessä oli paljon asiatietoa intiaaneista sekä käsityöohjeita erilaisten intiaanitavaroiden valmistamiseksi. Kullasvuoren leirintäalueella oli Hopeanuolen intiaanileiri.
"Preerian tarumainen sankari, nuori intiaanipäällikkö" Hopeanuoli on viisas ja taitava miespäällikkö. Muita päähenkilöitä ovat Kuunsäde, suomalaisen uudisraivaajan poika Pekka Kenttä ja Tinka-puuma. Pekka on Hopeanuolen veriveli, koska oli pelastanut tämän hengen.
Ratface (EP)
Ratface on suomalaisen saman nimisen hardcore punk -yhtyeen EP-levy, joka julkaistiin vuonna 2008 levymerkillä Fast Rock Factory.
Koivujärvi (Jämsä, Vehkajärvi)
Koivujärvi on Jämsän luoteisosassa sijaitseva runsaan hehtaarin laajuinen metsäjärvi. Etäisyys Jämsän keskustasta on 24 kilometriä luoteeseen. Lähin kaupunkimainen keskus on Mänttä viisitoista kilometriä länteen.
Maantiede
Koivujärven pituus on 200 metriä, järvi on saareton ja sitä reunustaa suo- ja metsämaa. Järven eteläpuolitse kulkee yhdystie 16543, jonka eteläpuolella avautuu Vehkajärven maatalousmaisema. Idässä on Koivumäki.
Koivujärvi kuuluu Valkeajärven valuma-alueeseen, joka on kolmannen jakovaiheen vesistö. Se ulottuu Ehusalmen Valkeajärveltä luoteeseen lähelle Keuruun rajaa. Toinen jakovaihe on Jämsänjoen alue ja ensimmäinen on Jämsän reitin valuma-alue. Päävesistönä on Kymijoen vesistö.
Valkeajärven valuma-alueen suurimmat vakavedet ovat kaksi Valkeajärveä: eteläinen Ehunsalmen tienoilla sijaitseva Valkeajärvi ja pohjoinen historiallisen Koskenpään alueella sijaitseva Valkeajärvi. Alueella on myös viisi muuta yli hehtaarin laajuista järveä: Koivujärven lisäksi Kolojärvi, Myllyjärvi, Porraslammi ja Vehkajärvi. Alle hehtaarin laajuisia vakavesiä on muun muassa Likolammi (120,7 metriä mpy).
Kuala Lumpurin kansainvälinen lentoasema
Kuala Lumpurin kansainvälinen lentoasema on Malesian päälentoasema, joka sijaitsee Sepangissa, Selangorin osavaltion eteläpuolella. Lentoaseman rakentaminen maksoi 3,5 miljardia Yhdysvaltain dollaria. Se avattiin 27. kesäkuuta 1998.
Lentoasema on Malesian vilkkain. Vuonna 2018 sen kautta kulki 59 988 409 matkustajaa.
Lentoasema on tukikohta Malaysia Airlinesille ja AirAsialle.
Satelliittirakennus
Kaikki Kuala Lumpurin kansainvälisen lentoaseman kansainväliset lennot saapuvat ja lähtevät tästä terminaalista.
Mustajärvi (Jämsä, Juokslahti)
Mustajärvi on Jämsän itäosassa Juokslahden luoteispuolella sijaitseva 2,4 hehtaarin laajuinen järvi. Etäisyys Jämsän keskustasta on kymmenen kilometriä pohjoiskoilliseen.
Maantiede
Mustajärven kaakkois–luoteissuuntainen ulottuvuus on 300 metriä. Järvi on saareton ja sitä reunustaa lännessä pieni maanviljelysaukea ja muissa ilmansuunnissa metsä. Järven eteläpuolella on Kankaanmäen ylänkö, järven ja ylängön välistä kulkee yhdystie 6050. Noin 800 metriä pohjoiseen on Laihajärvi. Noin 600 metriä Mustajärven pohjoispuolitse kulkee Orivesi–Jyväskylä-rata. Lännessä on Saarijärvi.
Mustajärvi kuuluu Sovijärven valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Sovijärven alueen muut järvet ovat Sovijärvi, Latvajärvi, Paskajärvi, Ala-Läyliä ja Ylä-Läyliä.
Stranglehold
Stranglehold (tai John Woo Presents Stranglehold) on Midway Chicagonm ja Tiger Hill Entertainmentin kehittämä ja Midway Gamesin julkaisema kolmannen persoonan ammuntapeli. Peli julkaistiin vuonna 2007 Microsoft Windowsille, PlayStation 3:lle ja Xbox 360:lle. Se on Midwayn ensimmäinen peli, joka käyttää Unreal Engine 3 -pelimoottoria. Peliä kehitettiin yhteistyössä John Woon kanssa. Stranglehold on Midwayn kaikkien aikojen kallein peli. Peliä kehitettiin vuosina 2005–2007.
Stranglehold on henkinen jatko-osa John Woon vuoden 1992 elokuvaan Hard Boiled. Elokuvan tähti Chow Yun-Fat on pelissä etsivä Tequila Yuen. Fat esitti samaa Tequila-nimistä hahmoa myös Hard Boiledissa. Stranglehold on ensimmäinen projekti jossa John Woo ja Chow Yun-Fat ovat työskennelleet yhdessä sitten Hard Boiledin.
Väyläalus Seili
Väyläalus Seili on Meritaito Oy:n väylänhoitoalus, jonka toiminta-alueeseen kuuluu Suomenlahti. Väylien kunnossapidon lisäksi alusta käytetään myös jäänmurto- ja hinaustehtävissä ja siinä on valmius öljyntorjuntaan.
Sen kaksi 360 astetta kääntyvää kääntöpotkuria ja dynaaminen paikannusjärjestelmä mahdollistavat laivan pitämisen paikallaan automaattisesti.
Stranglehold
Juoni
Pelin luova johtaja Brian Eddy on kertonut, että he ovat tehneet jokaisen alueen painotuksesta hieman erilaisen, ettei pelaaja tuntisi tekevänsä samaa asiaa uudestaan ja uudestaan. Hän totesi myös, että tämän vuoksi jollain alueella on enemmän ongelmanratkaisua ja toisella enemmän rähinää.
Toisaalta kaikilla pelialueilla on jotain yhteistä. Pelin pääsuunnittelija Neil Glancy kertoo, että he yrittivät keksiä paitsi peleissä harvoin nähtyjä alueita myös sellaisia paikkoja, joissa olisi hauska riehua sarjatuliaseiden kanssa. Glancy selittää, että esimerkiksi museossa voi räiskiä korvaamattomia muinaisjäänteitä ja dinosaurusten luurankoja.
Väyläalus Seili
Palvelus
Seili osallistui Viron rannikolla Runner-4 kuivarahtialuksesta vuotaneen öljyn keräämiseen 16. maaliskuuta 2006.
Stranglehold
Pelaaminen
Pelissä on hienoja ja komeita ampumiskohtauksia, mutta myös ympäristö on tuhottavissa. Valitettavasti Strangleholdissa haavoja parannellaan poimimalla sinne tänne siroteltuja lääkintäpakkauksia, joka on jo melko vanhahtava idea.
Ympäristön tuhoutuminen
Ympäristön tuhoutuminen on viimein mahdollista lisääntyneiden konetehojen ja Strangleholdin Massive D -tekniikan ansiosta.
Ympäristön tuhoutumisella on odotettu vaikutus pelattavuuteen. Suojautumiseen käytettävissä oleva irtaimisto on ammuttavissa säpäleiksi niin vihollisen kuin pelaajankin edestä, joten taistelut eivät hyydy asemasodaksi. Neil Glancy on sanonut, että viholliset keskittävät tulituksensa Tequilan suojapaikkaan ja siksi pelaajan on pysyttävä liikkeessä. Vastaavasti hankalassa paikassa olevaa vihollista ei ole pakko lähteä hätyyttämään sivusta, kun vähän reilummin tulittamalla suojasta pääsee läpikin.
Kontrollit
Stranglehold on tehty mahdollisimman helposti lähestyttäväksi monin tavoin. Yksi pelaajaystävällisyyden ilmenemismuoto on pelin kontrollointi ja liikkumisen vaivattomuus. Glancy on selvittänyt, että he halusivat tehdä peliin realistisen maailman, ja realistisessa maailmassa on paljon esineitä. He eivät halunneet pelaajan joutuvan väistelemään roinaa kesken kiivaan tulitaistelun, joten Tequila yksinkertaisesti potkii tuolit ja muut pikkuesineet tieltään ja liukuu pöytien yli automaattisesti. Kaikki tämä vain tapahtuu, pelaajan ei tarvitse edes painaa nappia.
Vähän erikoisempien ideoiden lisäksi mukaan on otettu myös muutama tavanomaisempi idea. Kontrolleista löytyy nappi, jota näpäyttämällä Tequila suojautuu esteen taakse kuin missä tahansa räiskintäpelissä. Suojan takaa voi nojautua tulittamaan, mutta Gears of Warin tapaista sokkotulitusmahdollisuutta ei ole.
Stuntit
Pelkkä heittäytyminen ei ole kovin akrobaattista, mutta pelissä pärjäämisen kannalta tärkeää. Strangleholdin luotiaika eli tähtäämistä helpottava ajan hidastuminen toimii nimittäin puoliautomaattisesti. Luotiaika käynnistyy Tequilan ampuessa vihollisia kohti stuntin aikana. Niinpä luotiaika käynnistyy paitsi Tequilan tulittaessa vihollisia kattokruunusta roikkuen myös pelkästä 'aseet laulaen' heittäytymisestä. Luotiajan voi myös kytkeä päälle omasta napistaan ja ilman minkäänlaista stunttia.
Stuntit ja heittäytymiset ovat tärkeitä, sillä stuntin aikana tapetuista vihollisista saa tyylipisteitä stuntin näyttävyydestä riippuen. Tyylipisteet puolestaan lataavat Tequila-pommien käyttöön oikeuttavaa energiapalkkia. Jos pelaaja tyytyy pelaamaan Strangleholdia tylsästi lattioita pitkin kipittäen kuin mitä tahansa muuta räiskintäpeliä, ei pelaaja myöskään pääse käyttämään tehokkaita Tequila-pommeja. Lennokas riehuminen ja vihollisten hieno tappaminen sen sijaan näyttää hyvältä ja mahdollistaa jatkuvan Tequila-pommituksen, mikä tekee pelaajan etenemisestä vielä näyttävämpää ja tehokkaampaa.
Erikoisliikkeet
John Woon estetiikka ja Midwayn hallitsemat pelikonventiot yhdistyvät hienosti Strangleholdin erikoisliikkeissä, joita kutsutaan Tequila-pommeiksi. Näitä superhyökkäyksiä on kolme: tarkkuuslaukaus, sarjatuli ja pyörähdyshyökkäys.
Tarkkuuslaukaus
Tarkkuuslaukaus on erinomainen korvike peleissä jatkuvasti nähtävälle tarkkuuskiväärille. Vasta Strangleholdia pelattuaan huomaa, miten vaivalloista äkillisen päälaukauksen tekeminen räiskintäpeleissä yleensä on. Ensin pitää varmistaa, että mukana on aina tarkkuuskivääri (joka vie yleensä jonkin toisen aseen paikan) ja panoksia (joita jaetaan tietenkin kitsaasti). Sitten kivääri pitää plärätä esiin inventaariosta kesken kiivaan taistelun ja räplätä kiikaritähtäimen zoomausta. Ja sama ruljanssi takaisin, kun vihollinen on hoideltu tai panokset loppuneet. Kaikki tämä on sen verran työlästä, että sinänsä hauskaa tarkkuusammuntaa tulee usein vältettyä.
Strangleholdissa kaikki hoituu aktivoimalla tarkkuuslaukaus napauttamalla ristiohjaimesta ylöspäin. Tällöin näkymä zoomaa automaattisesti kiikaritähtäimen lailla ja aika hidastuu. Pelaajan seuraavaa luotia seurataan kamera-ajona kohteeseensa, ja John Woon brutaalin otteen mukaisesti viholliset esittävät yksilöllisen kuolinkoreografian riippuen siitä, mihin pelaaja on tähdännyt. Silmään, suuhun, kurkkuun tai nivusiin ampuminen näyttää asiaankuuluvan kivuliaalta. Koska tarkkuuslaukaus on Tequilan erikoisliike, ei käytössä olevalla aseella ole väliä. Tarkkuuslaukaus onnistuu niin pistoolilla kuin rynkylläkin (jopa haulikolla), ja pääosuma on aina tappava.
Sarjatuli
Toinen Tequila-pommeista on sarjatuli, jossa John Woon osaamista hyödynnetään erikoishyökkäystä pohjustavassa animaationpätkässä. Tuimasti irvistävä Tequila lataa aseensa ja syöksyy rynnäkköön. Sarjatulessa aika hidastuu ja pelaajan pyssyt sylkevät moninkertaiset määrät lyijyä normaaliin verrattuna. Sarjatuli on parhaimmillaan silloin, kun pelaajan pitää raivata tieltään iso joukko suojautuneita vihollisia.
Pyörähdyshyökkäys
Kolmas ja oikein käytettynä tehokkain Tequila-pommi on pyörähdyshyökkäys. Se on lukemattomista peleistä tuttu ruudun vihollisista tyhjentävä superpommi nykyaikaiseen pelityyppiin tuotuna. Tequilan pyöriessä ympäri ja tulittaessa jokaiseen suuntaan majesteettisessa hidastuskuvassa voi taustalla huomata ehkä kuuluisimman John Woon tavaramerkin, lentoon lehahtavat valkoiset kyyhkyt.
Al Bahah
Al Bahah on Saudi-Arabian provinssi maan eteläosassa lähellä Mekkaa. Provinssin pinta-ala on 9 921 neliökilometriä ja asukasluku oli vuoden 2017 arvion mukaan 491 900. Se on pinta-alaltaan Saudi-Arabian pienin ja väkiluvultaan toiseksi pienin provinssi. Siellä sijaitsee muun muassa Baljurashin kaupunki, joka on kuuluisa ”lauantaitoristaan” (arab. sooqe as-sabt). Provinssin pääkaupunki on Al Bahah.
Yliopistonkatu (Tampere)
thumb|280px|[[Tampere-talo pääsisäänkäynteineen Yliopistonkadulta nähtynä.]]<mapframe latitude="61.497659" longitude="23.776131" zoom="14" width="400" height="331" align="left"> { "type": "FeatureCollection", "features": [ {     "type": "Feature", "properties": {}, "geometry": { "type": "LineString", "coordinates": [ [           23.77972483634949,            61.4989724274039          ],          [            23.77974092960358,            61.49847582930097          ],          [            23.77977848052979,            61.49761316323603          ],          [            23.779816031455997,            61.49676839287057          ],          [            23.779864311218265,            61.49606696004721          ],          [            23.779880404472355,            61.49610024006406          ],          [            23.779891133308414,            61.49526310882689          ],          [            23.779923319816593,            61.49480485313665          ]        ]      }    }  ] } Yliopistonkatu on pohjois–etelä-suuntainen katu Tullin kaupunginosassa Tampereella. Katu on Tammelan puistokadun eteläinen jatke, joka alkaa Itsenäisyydenkadulta ja ulottuu etelässä Kalevantielle. Pituutta sillä on 400 metriä. Kadun itäpuolella on Sorsapuiston viheralue ja vuonna 1990 valmistunut konsertti- ja kongressikeskus Tampere-talo.
Alun perin katu oli vain eteläinen osa Tammelan puistokatua, mutta se nimettiin vuonna 1984 Yliopistonkaduksi 60 vuotta täyttäneen Tampereen yliopiston aloitteesta. Yliopiston kampus sijaitsee kadun eteläpäässä Kalevantien toisella puolella.
Iikka Korhonen
Iikka Korhonen on suomalainen taloustieteilijä. Hän työskentelee Suomen Pankin siirtymätalouksien tutkimuslaitoksen johtajana.
Korhonen on koulutukseltaan kauppatieteiden tohtori. Hän väitteli tohtoriksi Helsingin kauppakorkeakoulusta vuonna 2008.
Brad Silberling
Bradley Mitchell ”Brad” Silberling (s. 8. syyskuuta 1963 Kalifornia, Yhdysvallat) on yhdysvaltalainen televisio- ja elokuvaohjaaja.
Silberling on naimisissa näyttelijä Amy Brennemanin kanssa. Heillä on kaksi lasta (s. 2001 ja 2005).
Die Muminfamilie
Die Muminfamilie on länsisaksalainen televisiosarja, joka oli ensimmäinen Muumeista tehty televisio-ohjelma. Sen tuotti Augsburger Puppenkiste. Sarja on mustavalkoinen ja toteutettiin marionettinukeilla, siinä missä myöhemmät muumisarjat ovat pääosin erilaisia animaatioita. Sarjaa tehtiin kaksi tuotantokautta, jotka molemmat käsittivät kuusi jaksoa. Jaksot 1–6 perustuivat kirjaan Taikurin hattu ja jaksot 7–12 kirjaan Vaarallinen juhannus.
Jaksot
Ensimmäinen tuotantokausi (Die Muminfamilie) - 1959:
Toinen tuotantokausi (Sturm im Mumintal) - 1960:
Volosti
300px|thumb|right|Volostihallinnon talo [[Jaroslavlin läänin Danilovin kihlakunnan Vjatskojen kylässä. 1900-luvun alun valokuva.]] Volosti on venäläinen historiallinen ja hallinnollinen käsite, jolla on eri merkityksiä. Sana on johdettu ’hallitsemista’ tarkoittavasta verbistä volodet (володеть). Se on samaa kantaa kuin kirkkoslaavista venäjään lainattu vlast (власть) ’valta’.
Muinais-Venäjällä volosti tarkoitti ruhtinaan hallitsemaa aluetta, läänitystä tai kaupungin yhteyteen kuulunutta maaseutua. 1400-luvulta lähtien sanaa käytettiin kihlakunnan osasta. 1700-luvun lopulla perustettiin volostihallinnot, ja vuonna 1861 volostista tuli talonpoikien säätyhallinnon yksikkö. Vuodesta 1889 lähtien ne toimivat zemstvolaitoksen alaisuudessa. Volosti käsitti useita kyläkuntia ja toisinaan myös useita seurakuntia. Sen päättäviä elimiä olivat talonpoikien valitsemien edustajien kokous, volostin päällikkö hallintoineen sekä talonpoikien asioita käsitellyt tuomioistuin.
Helmikuun vallankumouksen jälkeen vuonna 1917 volosti muutettiin paikallisen itsehallinnon yksiköksi. Vuosien 1928–1930 hallintouudistuksessa volostit ja kihlakunnat korvattiin piireillä (район, raion). Vuodesta 1993 lähtien volosti-sanaa käytettiin eräillä Venäjän alueilla alimman tason paikallishallintoalueen nimityksenä.
Hengelo-interstadiaali
Hengelo-interstadiaali oli lämmin kausi viime jääkaudella 38 700–36 900 radiohiilivuotta sitten, mikä vastaa GISP2-jäänäytteen aikaa 43 000–40 500 kalenterivuotta sitten. Arvellaan, että tällä kaudella myöhäispaleoliittisen kauden ihminen olisi levittäytynyt Euroopassa.
Alankomaissa oli tällä kaudella heinäkuun keskilämpö alimmillaan noin 10 °C ja Alankomaissa kulki tundran ja pensastundran raja.
Tämä kausi aloitti eräällä alueelle pidemmän Sandnes-interstadiaalin. Tätä kautta edelsi kylmä Hasselo-stadiaali ja sen jälkeen tuli Klintholm-stadiaali. Oheisessa taulukossa niitä kuvaavat ohuet siniset viivat.) thumb|300px|left|Hengelo-interstadiaali.
Taljatunturi
Taljatunturi on tunturi Nikelin kunnassa Petsamon piirissä Murmanskin alueen luoteisosassa Venäjällä. Se sijaitsee Paatsjoen itäpuolella Porojärven ja Laukkajärven välissä Suomen Neuvostoliitolle luovuttaman entisen Petsamon kunnan länsiosassa. Tunturi on 325 metriä korkea. Tunturin eteläpuolella on Suortitunturi.
Paskajärvi (Jämsä)
Paskajärvi on Jämsän itäosassa sijaitseva viiden hehtaarin laajuinen järvi. Etäisyys Jämsän keskustasta on kaksitoista kilometriä pohjoiskoilliseen.
Maantiede
Paskajärvi on saareton ja sitä ympäröi metsäinen ja soinen maasto. Järven lounaispuolella on Latvajärvi ja kaakkoispuolella Laihajärvi. Pohjoisessa sijaitsee useita järviä: Huilulammi, Touhulanjärvi, Pieni-Palvia ja Kotijärvi. Ne kuuluvat Päijänteen lähialueeseen. Noin kilometri Paskajärven eteläpuolitse kulkee Orivesi–Jyväskylä-rata.
Paskajärvi kuuluu Sovijärven valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Sovijärven alueen muut järvet ovat Sovijärvi, Latvajärvi, Mustajärvi, Ala-Läyliä ja Ylä-Läyliä.
Jokaisella on tämänsä – Saarikoskea KOM-teatterissa
Jokaisella on tämänsä – Saarikoskea KOM-teatterissa on vuonna 1988 ilmestynyt KOM-teatterin järjestyksessään 11. albumi.
Se sisältää Pentti Saarikosken runoihin tehtyjä lauluja, joita ovat säveltäneet muun muassa Hector, Kaj Chydenius, Liisa Akimoff ja Toni Edelmann. Yleisradion tekemä samanniminen televisiotaltiointi valmistui vuonna 1989.
Kappaleet
A-puoli B-puoli
Sepp Lichtenegger
Josef "Sepp" Lichtenegger (s. 13. marraskuuta 1937 Bad Goisern am Hallstättersee, Itävalta ; toisen lähteen mukaan 28. helmikuuta 1938) on itävaltalainen mäkihyppääjä.
Lichtenegger sijoittui Keski-Euroopan mäkiviikon kokonaiskilpailussa toiseksi vuodenvaihteessa 1966–1967. Hän saavutti tuolloin ainoat mäkiviikon palkintokorokepaikkansa oltuaan kolmas sekä Innsbruckissa että Bischofshofenissa. Kahta kautta myöhemmin hän oli mäkiviikolla kahdestoista.
Lichtenegger sijoittui Innsbruckin olympialaisissa 1964 normaalimäessä 11:nneksi ja suurmäessä 43:nneksi. Grenoblessa 1968 hän oli suurmäessä 28:s ja normaalimäessä 29:s.
Röyttä
Röyttä on saari, satama ja teollisuusalue Tornion kaupungin edustalla Tornionjoen suulla Perämerellä. Saareen on sekä maantie- että rautatieyhteys. Röytässä sijaitsevat muun muassa Tornion satama, tulli sekä Outokumpu Oyj:n Tornion terästehdas. Aiemmin alueella toimi 1800-luvun loppupuoliskolta lähtien saha. Sahaustoimintaa alueella oli aina vuoteen 1986.
Röytän saari laivayhteyden päässä Torniosta
Noin 300 jaa. alkoi Sellö, myöhemmin Junkkala, nousta meren pinnan yläpuolelle ja noin vuonna 1300 se oli jo Alatornion edustalla oleva ulkosaari. Röytän niemi nousi vedestä viimeksi. Henkiveroa vuonna 1660 maksoi tällä saarella Sellön tilalla vanhemmat (2), 1 poika, 1 miniä ja 1 renki. Vuonna 1678 Sellö oli kruunun omistama ja se oli vuokrattu Lauri ja Erkki Hannunpojalle Limingasta. Sellö-/Puuluoto-talolle oli vuoden 1765 veroluettelossa merkitty 1/2 manttaalia. Tilan omisti torniolaiset porvarit vuosina 1795–1824 ja lopuksi se joutui Tornion kaupungin omistukseen vuonna 1825. Röytän alue aina vuoteen 1957 asti osa Alatornion kuntaa. Tällöin alue siirrettiin osaksi Tornion kaupunkia.
Tornion sataman siirtämisestä Röytän saareen päätettiin kaupungin vuoden 1762 palon jälkeen. Röytän satama valmistui vuonna 1766. Perämeren rannikko joutui sotatoimien kohteeksi vuosina 1854-1855 Krimin sodan sotatoimien ulottuessa alueelle. Näistä sotatoimista käytettiin suomalaisittain nimitystä Oolannin sota. Sotatoimet ulottuivat Tornionjoen suistoon kesäkuussa 1854, kun 6. kesäkuuta 1854 englantilainen laivasto-osasto laski 20 miestä tarkastamaan Torniota tuhoamatta kuitenkaan kaupunkia. Seuraavana purjehduskautena syyskuussa 1855 englantilaiset palasivat Tornonjoen suistoon ryhtymättä kuitenkaan sotatoimiin. Englantilaiset kävivät kauppaa Röytän ja Haaparannan vesialaueella torniolaisten kanssa mm. ostamalla lohta ja voita. Englantilaiset poistuivat alueelta lokakuun puoleenväliin 1855 mennessä. thumb|left|Röytän kylä ja satama, johon mm. laivat pysähtyivät käydessään Röytässä. Kuva otettu vuonna 1900 lännen eli Ruotsin rajan suunnasta, joka oli vain muutaman sadan metrin päässä Röytästä. Kuvan oikeassa reunassa sahan lautatapuleita ja sahan savupiippu. Röytän saarelle toi uutta elämää vuonna 1862 perustettu saha, joka työllisti vilkkaimmassa vaiheessaan satoja työntekijöitä. Yhteydet Röytästä Tornion Suensaarelle hoidettiin erilaisilla pienillä aluksilla, jotka liikennöivät tyypillisesti toukokuu-lokakuun välisen ajan vuodesta. Vuonna 1875 oli liikennöinnin aloittanut S/S Wellamo, joka matkallaan Oulun ja Tornion välillä pysähtyi myös Röytässä. Rautatien valmistuttua Tornioon 1903 laivareitit Torniosta kauemmas Suomeen kävivät kannattamattomaksi. Tornion ja Kemin välinen laivaliikenne kuitenkin jatkui, sillä matkalla kuljettiin taajaväkisten saariyhdyskuntien Röytän ja Kuusiluodon kautta. Liikennettä hoitivat tällöin yksityisten omistamat laivat. 1900-luvun alussa yhteyttä hoiti S/S Tornio ja myöhemmin S/S Pohjola ja S/S Saaristo. Laivojen liikenne jatkui aina Toisen maailmansodan alkuvuosiin asti. Satamarata Torniosta Röyttään valmistui vuonna 1928 juuri samaan aikaan Röytän sahan tuhoutuessa tulipalossa.
Toisen maailmansodan loppuvaiheessa lokakuussa 1944 käynnissä ollut Lapin sota kosketti Röytän aluetta, kun suomalaiset tekivät maihinnousun Röytän satamaan. Röytän asukkaat evakuoitiin tällöin nopeasti Ruotsiin. Saksalaisten ilmavoimat pommittivat sen vuoksi Röytän satamaa ja sen ympäristöä, jonka seurauksena satamarakenteet ja lähitalot vaurioituivat. Satamaan upposi tällöin kaksi kuljetuslaivaa ja kaatuneita suomalaisia oli 60 sotilasta. Ensi vaiheen taistelujen seurauksena Röytän koulusta tuli haavoittuneiden sotilaiden ensiavunantopaikka ennen kuljetusta sairaalahoitoon. Sodan seurauksena läheisen Kuusiluodon saaren asukkaiden asunnot tuhoutuivat ja saha siirrettiin sotakorvauksena Neuvostoliittoon. Näin 1940-luvulla lopulla sahaustoiminta oli loppunut niin Röytässä kuin Kuusiluodossa.
Sahaustoiminta Röytässä
thumb|right|[[Röytän satamarataa.]] Torniolaiset P. Govenius ja C. W. Berg sekä oululaiset J. W. Snellman ja F. Granberg perustivat sahan vuonna 1862 Tornion Höyrysaha Oy:n Röyttään. Enimmillään sahalla oli töissä 500 henkeä vuonna 1905. Tältä Röytän asutuksen "kulta-ajalta" on peräisin Röytän Jymyä ja Suomea edustaneen Ville Pörhölän olympiakultamitali kuulantyönnössä Antwerpenistä vuodelta 1920. Sahan toiminta loppui ankaraan tulipaloon vuonna 1928, jolloin saha ja asunnot tuhoutuivat. Tällöin jäi 700-800 röyttäläistä asunnottomaksi ja työttömäksi. Asukkaat muuttivatkin suurimmaksi osaksi pois Röytästä niin, että vuonna 1930 Röytässä asui ainoastaan 26 perhettä eli asukkaita oli noin 200. Toisen maailmansodan loppuvaiheessa vuonna 1944 sota pyyhkäisi Röytän yli Röytän maihinnousun muodossa.
Kromi- ja terästehdas Röytän alueelle
thumb|250px|Tornion tehtaan pääportti takanaan ferrokromisulatto Uusi käänne Röytän historiassa oli tapahtunut jo 1960-luvun puolivälissä, kun Outokumpu Oyj oli päättänyt aloittaa Keminmaan Elijärven kaivoksen kromimalminsa jalostamisen ferrokromiksi Junkkalanniemen 130 hehtaarin maa-alueellaan. Sitten seurasi II terässota (I oli Rautaruukin sijoittaminen) ruostumattoman teräksen tehtaan sijoittamisesta, ja Tornio voitti sen. Terästehdas aloitti vuonna 1976 ferrokromitehtaan vieressä Röytässä. Tehdas on kolmenkymmenen toimintavuotensa aikana kehittynyt maailman mittakaavan tehtaaksi. Uutena toimintana Röytän alueella on kesällä 2019 Röytän satamaan avattu nesteytetyn maakaasun (LNG) terminaali omistajanaan Manga LNG Oy. LNG:n suurimpana käyttäjänä alkuvaiheessa oli vieressä sijainnut Outokumpu Oyj.
Asutus poistuu Röytästä – teollisuusalue satamineen
Viimeisinä vuosikymmeninä asutus on vähitellen poistunut kokonaan Röytän alueelta, ja koulukin lopetettiin vuonna 1993. Alueesta on syntynyt täysin Outokummun teollisuusalue. Satama muodostaa yhden kokonaisuuden tuotantolaitosten kanssa. Lähin asutus sijaitsee Puuluodossa noin kolmen kilometrin päässä tehtaista.
Vuonna 2017 Röytän satama-alueelle valmistui LNG-terminaali, josta tuodaan kaasua Pohjois-Suomen, -Ruotsin ja -Norjan teollisuudelle, kaivoksille, merenkulkuun ja raskaaseen liikenteeseen.
Lennart Oesch
Karl Lennart Oesch [öš] (8. elokuuta 1892 Pyhäjärvi Vpl – 28. maaliskuuta 1978 Helsinki) oli suomalainen jääkäri, kenraaliluutnantti ja ministeri. Mannerheim piti Oeschia kyvykkäimpänä kenraalina pysäyttämään vihollisen etenemisen Kannaksella vuonna 1944. Ylipäällikkö nimitti hänet Mannerheim-ristin ritariksi n:o 131 etenkin ansioistaan torjuntataisteluiden johtajana Kannaksella.
Oesch on jäänyt Suomen poliittiseen historiaan maan lyhytaikaisimpana ministerinä. Hän hoiti apulaissisäministerin tehtävää maaliskuussa 1932 vain 12 vuorokautta.
Perhe ja nuoruusvuodet
Karl Lennart Oesch syntyi Sveitsistä muuttaneen tehtailijan, meijeristi Christian Oeschin ja tämän vaimon Anna o.s. Stegmanin kuudenneksi lapseksi. Hän syntyi Pyhäjärven Taubilassa, missä Christian toimi tilanhoitajana Freedrickszin omistamassa kartanossa. Oesch vietti lapsuusvuotensa Tohmajärvellä, jonne hänen isänsä perusti juustomeijerin Kemieen 1895. Karl Lennart tunnettiin paikkakunnalla "Juusto-Össin poekana". Kenraalin lapsuusaikoina perheen kotiopettajana toimi kirjailija Jalmari Finne, jonka teos Kiljusen herrasväki on saanut innoituksensa perheen elämästä. Tohmajärven keskustassa sijaitsevat Oeschintie sekä Oeschinkuja, joka kulkee Oeschin entisen juustomeijerin tuntumasta.
Karl Lennart Oesch vihittiin avioliittoon vuonna 1919 Aitanga Niskasen kanssa, ja heille syntyi kaksi lasta. Hänellä oli Suomen kansalaisuuden ohella myös Sveitsin kansalaisuus vuoteen 1920 asti.
Koulutus
thumb|Värväreitä ja etappimiehiä. Vasemmalta ylhäältä jääkärimajuri [[Kurt Wallenius (käytti nimeä Aarne Pursiainen), kapteeni Urho Sihvonen (Oravapoika), majuri Lennart Oesch (Johansson), vänrikki Väinö Sutinen (Blomberg), kapteeni Erkki Viitasalo (Torniaisen Ville), kapteeni Tauno Ilmoniemi (Möttönen) ja vänrikki Eino Koivisto (Aho); keskirivissä kapteeni Friedel Jacobsson (metsänhoitaja Borg), maisteri H. Stenberg, vääpeli Väinö Heikkinen (Hallan Väinö) ja tohtori Valter Sivén; alarivissä kapteeni Aarne Salminen (Virén), vääpeli Savolainen ja vääpeli Vilkman. (Kuva: Tukholma, tammikuu 1917.)]]
Oesch kirjoitti ylioppilaaksi Sortavalan reaalilyseosta 1911 ja liittyi Karjalaiseen Osakuntaan. Opintojaan hän jatkoi Helsingin yliopiston filosofisen tiedekunnan fyysis-matemaattisella osastolla luonnontieteitä vuosina 1911–1915. Hän aloitti sotilasopintonsa Ranskassa osallistumalla upseerien täydennyskurssille Metzissä (Centre d'études tactiques d'artillerie) ja seuraavaksi Versailles’ssa (École d'information des généraux et colonels), jossa hän osallistui myös kenttäkoulutuskurssille (École d'instruction des lieutenant-colonels et colonels). Lisäksi hän teki vuosina 1923 ja 1924 useita opintomatkoja Versailles’hin, Camp de Maillyyn ja Vincennesiin. Matkoillaan hän sai oppia eri aselajeissa ja joukko-osastoissa, kuten jalkaväessä, hyökkäysvaunurykmentissä, kenttätykistössä, ratsuväessä ja ilmavoimissa. Näiden opintojen jatkeeksi hän kävi Ranskan sotakorkeakoulun vuosina 1924–1926.
Sotakorkeakoulun jälkeen 1928 hän teki opintomatkan Ruotsiin, jossa seurasi Ruotsin sotakorkeakoulun talvikenttäharjoituksia ja opetusmenetelmiä. Vuonna 1930 hän vieraili Saksassa seuraamassa sotaharjoituksia. Seuraavana vuonna hän oli mukana Puolassa seuraamassa paikallista syyssotaharjoitusta, ja vielä samana vuonna hän teki matkan Viroon tutustuakseen paikalliseen sotalaitokseen.
Jääkärikausi
Oesch liittyi yhtenä ensimmäisten vapaaehtoisten joukkoon ja lähti Saksassa sotilaskoulutusta antavalle Pfadfinder-kurssille, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915. Hänet sijoitettiin joukon 1. komppaniaan. Myöhemmin hänet sijoitettiin 10. syyskuuta 1915 alkaen Preussin Kuninkaallisen Jääkäripataljoona 27:n konekiväärikomppaniaan. Hän osallistui taisteluihin ensimmäisessä maailmansodassa Saksan itärintamalla Misse-joella, josta hänet komennettiin 22. elokuuta 1916 jääkärivärväystehtäviin Suomeen.
Suomessa hän toimi niin sanotulla itäisellä etapilla Nurmeksen etappiaseman johtajana. Värväystehtävistä hän palasi takaisin Saksaan 3. maaliskuuta 1917 ja hänet sijoitettiin entiseen komppaniaansa. Myöhemmin hänet siirrettiin 10. heinäkuuta 1917 alkaen vasta perustettuun pataljoonan 2. konekiväärikomppaniaan. Pataljoonan Libaun-aikana Oesch toimi muun muassa opettajana ja kouluttajana useilla erikoiskursseilla sekä suoritti tuona aikana itsekin Saksan sotakoulun A-kurssin.
Suomen sisällissota
thumb|Jääkäripataljoonan päällystöä Libaussa syksyllä 1917. Alin rivi: Oberzugf. [[Hugo Österman, Zugf. Eric Schauman, Oberzugf. Gabriel von Bonsdorff, Zugf. Paul Ljungberg, Oberzugf. Karl Mandelin, Zugf. Einar Johansson. Keskimmäinen rivi: luutnantti Franzen, luutnantti Huyssen, luutnantti Rüets, kapteeni Ulrich von Coler, kapteeni Eduard Ausfeld, tohtori Valter Sivén, yliluutnantti Stahel, luutnantti Mellis, luutnantti Könnecke, tohtori Yrjö Salminen. Ylin rivi: Oberzugf. Lauri Malmberg, Oberzugf. Maximilian Savonius, Oberzugf. Erik Heinrichs, Oberzugf. Harald Öhquist, talouspäällikkö Arp, Hauptzugf. Torsten Jernström, Zugf. Torsten Lesch, Oberzugf. Lennart Oesch, Zugf. Knut Solin, tohtori Häberle, Zugf. Lars Homén, Zugf. Gustaf Taucher.]]
Oesch astui Suomen armeijan palvelukseen Saksassa 11. helmikuuta 1918, ensin vannottuaan sotilasvalan Suomen armeijalle ja allekirjoitettuaan palvelusitoumuksen. Tässä yhteydessä hänet ylennettiin kapteeniksi. Saksasta hän saapui Suomeen (Vaasaan) 25. helmikuuta 1918 jääkärien pääjoukon mukana. Vaasassa hän sai ylipäälliköltä tehtävän perustaa ja järjestää valkoisen armeijan 8. jääkäripataljoona. Kyseinen pataljoona oli aluksi alistettuna 3. jääkärirykmentille ja myöhemmin 4. jääkärirykmentille. Oesch komensi näin muodostamaansa pataljoonaa sisällissodan Raudun taistelussa ja myöhemmin rajaseuduilla käydyissä kahakoissa.
Sisällissodan jälkeinen aika
Oesch sai sisällissodan jälkeen tehtäväkseen armeijan uudelleenjärjestelyn yhteydessä perustaa Vuoristoprikaati. Tähän tehtävään hän ryhtyi 18. kesäkuuta 1918. Tehtävän suoritettuaan hänet määrättiin 28. kesäkuuta 1918 alkaen perustamansa prikaatin esikantapäälliköksi. Vuoristoprikaatista Oesch siirrettiin 29. marraskuuta 1918 alkaen Yleisesikuntaan, jossa hänet sijoitettiin tiedusteluosaston (osasto 3:n) päälliköksi.
Yleisesikunnasta Oesch siirrettiin takaisin Vuoristoprikaatiin ja nimitettiin 27. joulukuuta 1918 Kaartin jääkaripataljoonan komentajaksi. Hänet komennettiin edelleen 11. helmikuuta 1920 alkaen Sotaväen esikuntaan, jossa Oesch toimi esikuntapäällikön apulaisena. Sotaväen esikunnasta hänet nimitettiin 21. lokakuuta 1920 Viipurin rykmentin komentajaksi. Viipurin rykmentistä Oesch siirrettiin 15. elokuuta 1924 Kadettikouluun, missä hän toimi taktiikan opettajana. Oesch nimitettiin 26. syyskuuta 1925 Yleisesikuntaan toimisto IX:n päälliköksi, joskin hän oli käytännössä koko ajan opiskelemassa Ranskassa.
Ranskasta palattuaan hänet ylennettiin everstiksi ja nimitettiin 12. elokuuta 1926 alkaen Sotakorkeakoulun johtajaksi, josta hänet siirrettiin 4. heinäkuuta 1929 alkaen 1. Divisioonan komentajaksi ja ylennettiin kohta sen jälkeen kenraalimajuriksi. Ylennys oli suoraa jatkoa hänen siirrelleen 27. lokakuuta 1930 alkaen Yleisesikunnan päälliköksi. Yleisesikunnassa toimiessaan hänet nimitettiin Mäntsälän kapinan aikana lyhyeksi aikaa apulaissisäministeriksi Sunilan II hallitukseen. Oesch on ollut Suomen ministereistä lyhimmän ajan toimessa, vain 12 päivää, 3.–14. maaliskuuta 1932. Vuosina 1931–1936 Oesch hoiti useita sotaväen päällikön viransijaisuuksia.
Kenraaliluutnantiksi Oesch ylennettiin itsenäisyyspäivänä 1936. Oeschin johdolla valmistettiin talvisodassa käytetyt liikekannallepanosuunnitelmat.
Talvisota
Ennen talvisodan puhkeamista syksyllä vuonna 1939 Oesch nimitettiin valtioneuvoston päätöksen mukaisesti Päämajan Yleisesikunnan päälliköksi ja hän oli näin ollen ylipäällikkö Mannerheimin lähin apulainen. Hänen nimitystään vastusti valtioneuvostossa Eljas Erkko. Helmikuussa 1940 Oesch määrättiin väliaikaisesti erotetun kenraali Walleniuksen tilalle Rannikkoryhmän komentajaksi. Nopeasti kokoon haalittujen joukkojen avulla kenraaliluutnantti Oesch sai vihollisen etenemisen pysäytetyksi Viipurin länsipuolella. Välirauhan aikana Oesch toimi II Armeijakunnan komentajana.
Jatkosota
thumb|Suurmotissa sotavangiksi jäänyt divisioonan­komentaja kenraali­majuri [[Vladimir Kirpitšnikov sytyttää savukkeen Oeschille.]] Jatkosodan alun hyökkäysvaiheessa kesällä 1941 hän komensi Karjalankannaksella hyökännyttä IV Armeijakuntaa. Asemasodan aikana hän toimi pääasiassa Karjalan Armeijan (myöhemmin Aunuksen Ryhmä) komentajana. Kesällä 1944 torjuntataisteluiden ollessa kiivaimmillaan käynnissä määräsi ylipäällikkö, Suomen marsalkka Mannerheim Oeschin Kannaksen joukkojen komentajaksi 14. kesäkuuta 1944, kun tilanne oli riistäytymässä käsistä. Hänen ensimmäinen tärkeä päätöksensä oli Panssaridivisioonan komentajan Ruben Laguksen esitys, että Viipurista luovuttaisiin taisteluitta. Tähän esitykseen Oesch otti jyrkän kielteisen kannan vedoten arvovaltasyihin. Mannerheim piti Oeschia jälleen ainoana oikeana henkilönä pysäyttämään vihollisen etenemisen Kannaksella.
Mannerheim-ristin ritari
Oeschin ansioista sodan aikana ja etenkin ansioistaan torjuntataisteluiden johtajana Kannaksella ylipäällikkö Mannerheim nimitti hänet Mannerheim-ristin ritariksi n:o 131 päivämäärällä 26. kesäkuuta 1944. Rauhan tultua voimaan kenraaliluutnantti Oesch oli edennyt maavoimien komentajaksi.
Sodan jälkeen
thumb|Oesch (vas.) Suomen yleis­esi­kunnan päällikkönä seuraamassa Viron armeijan sotaharjoitusta lokakuussa 1938. Matkan aikana käytiin salaisia neuvotteluita sotilas­yhteis­työstä. Toinen oikealta Viron yleis­esi­kunnan päällikkö kenraali­luutnantti [[Nikolai Reek.]]
Oesch toimi sotien jälkeen aluksi Yleisesikunnanpäällikkönä, josta hänet siirrettiin Armeijakunnan komentajaksi. Tehtävässä hän toimi vuoteen 1945, jolloin hän erosi vakinaisesta palveluksesta.